Document ID: /roh_data/filtered/fineweb-2-filterrobots_roh.jsonl.gz/7981

Suenter il terz temp intermediar sa chattava Daniel Hubmann anc sin il terz plaz. Grazia ad in grondius sprint final ha il sportist dal chantun Turgovia anc pudì surpassar l’entira concurrenza ed uschia far il pass sisum il podest. Per Daniel Hubmann èsi gia il quart titel da campiun mundial en ina disciplina singula.
Daniel Hubmann ha la finala triumfà cun in avantatg da trais secundas avant il franzos Lucas Basset. Terz è vegnì il Svedais Olle Boström.
Fabian Hertner ch’è stà il pli spert sin l’emprim tschancun ha sco 5avel pers 35 secundas sin ses cumpatriot. Tar las dunnas è Sara Lüscher vegnida sco meglra Svizra 7avla. Nova campiunessa tar las dunnas è la Svedaisa Annika Billstam.
RR novitads 20.00